ALAQUÀS PRESENTA LA VIII FESTA DE LA CARXOFA: UN HOMENATGE A LA RESILIÈNCIA I LA IDENTITAT LOCAL
30/01/2025

# ALAQUÀS PRESENTA LA VIII FESTA DE LA CARXOFA: UN HOMENATGE A LA RESILIÈNCIA I LA IDENTITAT LOCAL

*   30/01/2025
*   [Associacions](/categoria/29/0/associacions)
*   [Imprimir](#)
*   Compartir
*    https://www.alaquas.org/documento.asp?id\_do=22506

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22506%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20VIII%20FESTA%20DE%20LA%20CARXOFA%3A%20UN%20HOMENATGE%20A%20LA%20RESILI%C3%88NCIA%20I%20LA%20IDENTITAT%20LOCAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22506/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22506/30012025img-20250130-wa0063_Form_4.jpg)](https://www.alaquas.org/ficheros/documentos/2025/2/22506/30012025img-20250130-wa0063_Form_10.jpg "<a href='https://www.alaquas.org/ficheros/documentos/2025/2/22506/30012025img-20250130-wa0063_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA VIII FESTA DE LA CARXOFA: UN HOMENATGE A LA RESILIÈNCIA I LA IDENTITAT LOCAL</a>")

Torna a Alaquàs una nova edició de la Festa de la Carxofa, una cita consolidada al municipi on es fusionen gastronomia, cultura i comerç. Ahir dimecres 29 de gener, es van celebrar dues rodes de premsa, una a València (a la seu de Caixa Popular), i una segona al Castell d'Alaquàs, ambdues per a donar a conéixer l'àmplia programació prevista per a aquesta novena edició que es celebrarà a Alaquàs del 6 al 9 de febrer (Plaça de la Constitució i voltants)

Enguany, sota el lema “Més poble que mai”, la Festa es converteix en un símbol d'unió i solidaritat, especialment després dels estralls causats per la DANA a l'Horta Sud. A la cita participaran de forma activa pobles veïns afectats per la catàstrofe. Per primera vegada, l'organització compta amb la col·laboració conjunta de l’Associació d’Amics i Amigues del Cant de la Carxofa, Comerciants Associats d’Alaquàs (CAdA) i l’Associació d’Hostaleria i Restauració d’Alaquàs (AHORA), la qual cosa ha permés ampliar la programació a quatre jornades i donar més protagonisme a l'artesania, la dansa i el debat gastronòmic.

Durant la presentació oficial, Marieta Alfonso, presidenta de l’Associació d’Amics i Amigues del Cant de la Carxofa, va destacar que aquesta edició “és un homenatge a la força de la nostra comarca, a l'esperit solidari de les nostres gents i a la voluntat de tirar avant junts”. L'alcalde d'Alaquàs Toni Saura per la seua part va subratllar que “volem ser un punt de referència per a tota la comarca de l'Horta Sud, tan castigada en els últims mesos, i convertir aquesta Festa en un espai de retrobament”.  
  
Un programa replet d'activitats  
  
La VIII Festa de la Carxofa arrancarà dijous 6 de febrer amb una tertúlia gastronòmica protagonitzada per grans figures del sector, com el xef Óscar Torrijos, pioner a obtindre una Estrela Michelin a València, i el periodista Paco Alonso. Divendres 7, es castell d’Alaquàs acollirà una nit cultural amb màgia, poesia i música, a més del lliurament de premis del Passaport Carxofa, una iniciativa per a impulsar el comerç local.  
  
El dissabte 8 serà una jornada clau amb la celebració del nou concurs d'arròs amb carxofa, en el qual participaran cinc associacions locals, i el tradicional mercat artesanal i comercial. La jornada conclourà amb una gran torrà i la música del DJ Xema.  
  
El diumenge 9, dia gran de la Festa, tindrà lloc l'esperat concurs de tapes amb carxofa, on restaurants d'Alaquàs i de municipis veïns com Paiporta competiran per la millor elaboració amb aquest producte. El jurat comptarà amb noms com Raúl Resino, xef amb estrela Michelin, i la periodista gastronòmica Carla Centelles. Durant tot el dia, el públic podrà gaudir de degustacions, música en directe, exhibicions de dansa i la fira comercial i artesanal.  
  
Des de la Fundació Horta Sud, Julio Huerta va ressaltar que la Festa de la Carxofa “simbolitza quatre aspectes clau: el treball en xarxa del moviment associatiu, l'impuls al comerç i l'hostaleria local, una mirada comarcal oberta a municipis afectats i la seua alineació amb els Objectius de Desenvolupament Sostenible”.  
  
Rosa María Cantos, presidenta d'AHORA, va destacar que, per primera vegada, els hostalers formen part de l'organització i que “és fonamental la presència dels restaurants afectats per la DANA, als qui volem recolzar”.  
  
La VIII Festa de la Carxofa d’Alaquàs busca consolidar-se com un referent gastronòmic i cultural a l'Horta Sud, reivindicant la tradició, el comerç local i la identitat del poble. Enguany, més que mai, “la carxofa és de tots i totes els veïns i veïnes d’Alaquàs i dels municipis veïns”.  
  
Organitzen i col·laboren:  
  
Ajuntament d’Alaquàs, Associació d’Amics i Amigues del Cant de la Carxofa, Comerciants Associats d’Alaquàs (CAdA), Associació d’Hostaleria i Restauració d’Alaquàs (AHORA), Unió Musical d’Alaquàs, Generalitat Valenciana, Caixa Popular, Fundació Horta Sud, CaféSoy, TM Padel, Estudi, Mercavalencia i DO Arròs de València.